
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL APVALIOSIOS MEDIENOS GABENIMO VIETINĖS REIKŠMĖS KELIAIS IR SANDĖLIAVIMO VIETINĖS REIKŠMĖS KELIŲ APSAUGOS ZONOSE 

2020 m. birželio 15 d. Nr. AT- 
Šakiai
[bookmark: _Hlk531779983][bookmark: _Hlk510515996]
Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos saugaus eismo automobilių keliais įstatymo 11 straipsnio 1 dalimi, Lietuvos Respublikos Vyriausybės 1992 m. gegužės 12 d. nutarimu Nr. 343 „Dėl Specialiųjų žemės ir miško naudojimo sąlygų patvirtinimo“ patvirtintų Specialiųjų žemės ir miško naudojimo sąlygų 6.5 papunkčiu, Lietuvos Respublikos aplinkos ministro 2014 m. spalio 9 d. įsakymu Nr. D1-823 „Dėl Apvalios medienos gabenimo tvarkos aprašo patvirtinimo ir Lietuvos Respublikos aplinkos ministro 2004 m. birželio 3 d. įsakymo Nr. D1-313 „Dėl Apvalios medienos, pagamintos privačiuose miškuose gabenimo tvarkos aprašo patvirtinimo“ pripažinimo netekusiu galios“ patvirtinto Apvalios medienos gabenimo tvarkos aprašo (toliau – Aprašas) 19 punktu, Lietuvos Respublikos Vyriausybės 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“ patvirtinto Kelių priežiūros tvarkos aprašo 7 punktu, siekdamas užtikrinti tinkamą kelių eksploataciją ir apsaugoti kelius nuo sugadinimo:
1.  Nustatau laikotarpį, kurio metu gabenant apvaliąją medieną Šakių rajono savivaldybės teritorijoje esančiais vietinės reikšmės keliais yra ypač didelė kelių sugadinimo tikimybė, – kasmet nuo spalio 1 d. iki gegužės 1 d.
2. Apriboju šio įsakymo 1 punkte nurodytu laikotarpiu krovininio transporto eismą Šakių rajono savivaldybės vietinės reikšmės keliais su žvyro ir grunto danga.
3. Nustatau, kad:
3.1. medienos siuntėjas apie planuojamą gabenti medieną savivaldybės teritorijoje esančiais vietinės reikšmės keliais informuoja seniūnijos, kurioje yra apvaliosios medienos pakrovimo vieta, seniūną ne vėliau kaip prieš vieną darbo dieną iki nustatyto medienos gabenimo, pateikdamas raštu, faksu ar elektroniniu paštu prašymą (pagal šio įsakymo 1 priede nurodytą prašymo formą),  kuriame privalo pateikti duomenis, nurodytus Aprašo 20 punkte;
3.2. [bookmark: _Hlk43120131][bookmark: _Hlk43120681]medienos savininkas, numatantis medieną sandėliuoti vietinės reikšmės kelių apsaugos zonoje, derina apvalios medienos sandėliavimo vietą su seniūnu ir ne vėliau kaip prieš vieną darbo dieną iki numatyto medienos sandėliavimo pateikia raštu, faksu ar elektroniniu paštu prašymą (pagal šio įsakymo 2 priede nurodytą prašymo formą), kuriame privalo pateikti duomenis apie medienos sandėliavimo vietos adresą arba kvartalą, sklypą, girininkijos pavadinimą, sandėliavimo datą (laikotarpį), numatomą kiekį kubiniais metrais, sandėliavimo situacijos schemą.
4. Pavedu seniūnijų seniūnams išduoti medienos siuntėjui (prieš tai įvertinus ir suderinus esamą vietinės reikšmės kelių būklę) šio įsakymo 3 priede, o medienos savininkui (prieš tai įvertinus ir suderinus esamą sandėliavimo vietos būklę vietinės reikšmės kelių apsaugos zonoje) šio įsakymo 4 priede nurodytos formos leidimą, bei kontroliuoti šio įsakymo vykdymą.
5. Nurodau Bendrųjų reikalų skyriui šį įsakymą paskelbti Šakių rajono savivaldybės interneto svetainėje, vietinėje spaudoje ir su juo supažindinti Valstybinės miškų tarnybos teritorinį poskyrį.
6. Asmenys, pažeidę šio įsakymo nuostatas, atsako pagal galiojančius teisės aktus.
7. Pripažįstu netekusiu galios Šakių rajono savivaldybės administracijos direktoriaus 2016 m. kovo 7 d. įsakymą Nr. AT-208 „Dėl apvaliosios medienos gabenimo vietinės reikšmės keliais ir sandėliavimo vietinės reikšmės kelių apsaugos zonose“. 
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu A. Mickevičiaus g. 8A, Kaunas.
 

Administracijos direktorius 							      Dainius Grincevičius
Parengė		
Ūkio, architektūros ir investicijų skyriaus
vedėjo pavaduotojas

